**Likumprojekta „Par Vidzemes Augstskolas Satversmes grozījumiem” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekts „Par Vidzemes Augstskolas Satversmes grozījumiem” (turpmāk – likumprojekts) ir izstrādāts saskaņā ar Augstskolu likuma 10.panta trešo daļu, kas paredz, ka valsts dibināto augstskolu satversmes un grozījumus tajās pieņem attiecīgās augstskolas satversmes sapulce un pēc izglītības un zinātnes ministra ieteikuma ar likumu apstiprina Saeima. |
| 2. | Pašreizējā situācija un problēmas | Šobrīd Vidzemes Augstskolas (turpmāk – augstskola) darbību regulē augstskolas Satversme, kura Saeimā ar likumu tika apstiprināta 2007.gada 13.decembrī.2011.gada 1.augustā stājās spēkā likums „Grozījumi Augstskolu likumā”, kurš ieviesa vairākas izmaiņas Augstskolu likuma tiesiskajā regulējumā, piemēram, noteica, ka arī nepilna laika studējošie ir augstskolas personāls, revīzijas komisijas izveide ir fakultatīva, augstskolai ir sava iekšējās kvalitātes nodrošināšanas sistēma, paredzēta iespēju atzīt personas iepriekšējā izglītībā vai profesionālajā pieredzē sasniegtus studiju rezultātus, tiesības īstenot kopīgās studiju programmas, noteikti papildus atsevišķi rektora pienākumi u.c. Ņemot vērā minēto, bija nepieciešams precizēt augstskolas satversmi, lai tajā noteiktais tiesiskais regulējums atbilstu Augstskolu likuma tiesiskajam regulējumam.Bija nepieciešams precizēt atsevišķu Augstskolu likumā noteiktu terminu lietojumu – piemēram, “akadēmiskais personāls”. Bija nepieciešams precizēt jautājumus par augstskolas goda biedriem, risinot jautājumu par to, kas goda biedrus var atcelt un kādos gadījumos. Tāpat līdz šim augstskolas Satversmē nebija noteikts, kas nominē un atsauc nominantus goda doktora piešķiršanai.Satversmē līdz šim nebija noteikts arī tas, kura augstskolas institūcija nosaka augstskolas finanšu resursu struktūru. Tāpat augstskolā vairs netiek veidota tāda struktūrvienība kā nodaļa.Ņemot vērā minēto, augstskolas Satversmes sapulce 2012.gada 15.februārī, 2012.gada 27.jūnijā, 2013.gada 5.jūnijā un 2014.gada 3.septembrī pieņēma lēmumu izdarīt grozījumus augstskolas Satversmē. Saskaņā ar likuma „Grozījumi Augstskolu likumā” stāšanos spēkā 2011.gada 1.augustā revīzijas komisija vairs netiek noteikta kā viena no augstskolas galvenajām lēmējinstitūcijām, savukārt Augstskolu likuma 18.panta otrā daļa paredz, ka augstskola ir tiesīga veidot revīzijas komisiju, kura darbojas augstskolas satversmē noteiktajā kārtībā. Ņemot vērā minēto, augstskolas revīzijas komisija bija svītrojama no Satversmes 29.punkta, kas nosaka galvenās augstskolas lēmējinstitūcijas, bet vienlaikus, ņemot vērā, ka augstskola vēlas saglabāt šādas institūcijas esamību, tās darbība un apstiprināšana ir paredzēta citos Satversmes pantos.Līdz ar to nepieciešams apstiprināt augstskolas Satversmes grozījumus.  |
| 3. | Saistītie politikas ietekmes novērtējumi un pētījumi | Likumprojekts šo jomu neskar.  |
| 4. | Tiesiskā regulējuma mērķis un būtība | Likumprojekta mērķis ir apstiprināt augstskolas Satversmes sapulces 2012.gada 15.februārī, 2012.gada 27.jūnijā, 2013.gada 5.jūnijā un 2014.gada 3.septembrī pieņemtos Satversmes grozījumus, kas tādējādi nodrošinātu augstskolas darbības kontinuitāti, augstskolas Satversmes atbilstību Augstskolu likumā noteiktajam tiesiskajam regulējumam, kā arī precizētu ar augstskolu un tās lēmējinstitūciju veicamo darbību un augstskolas struktūras izmaiņām saistītus jautājumus. |
| 5. | Projekta izstrādē iesaistītās institūcijas | Augstskolas Satversmes sapulce, kura pieņēma Satversmes grozījumus. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība nav nodrošināta, jo likumprojekts nekādā veidā neierobežo nevienas personu grupas vai indivīda tiesības. |
| 7. | Cita informācija | Nav.  |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa |   Likumprojekts attiecas uz augstskolu un tās personālu.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Likumprojekts šo jomu neskar. |
| 3. | Tiesiskā regulējuma finansiālā ietekme | Likumprojekts šo jomu neskar. |
| 4. | Tiesiskā regulējuma nefinansiālā ietekme | Likumprojekts nodrošinās augstskolas darbības kontinuitāti un efektivitāti, kā arī augstskolas Satversmes atbilstību Augstskolu likumā noteiktajam tiesiskajam regulējumam.  |
| 5. | Administratīvās procedūras raksturojums | Likumprojekts šo jomu neskar. |
| 6. | Administratīvo izmaksu monetārs novērtējums | Likumprojekts šo jomu neskar. |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  Likumprojekts šo jomu neskar  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  Likumprojekts šo jomu neskar  |
|  |
| **VI. Sabiedrības līdzdalība un šīs līdzdalības rezultāti** |
| Likumprojekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Likumprojekta izpildē būs iesaistīta pati augstskola un tās lēmējinstitūcijas. |
| 2. | Projekta izpildes ietekme uz pārvaldes funkcijām  | Likumprojekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Likumprojekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Likumprojekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Likumprojekts šo jomu neskar. |
| 6. | Cita informācija | Nav. |

 Izglītības un zinātnes ministre Mārīte Seile

Vizē: Valsts sekretāra vietniece –

Politikas iniciatīvu un attīstības

departamenta direktore,

valsts sekretāra pienākumu izpildītāja Līga Lejiņa

06.07.2015.16:40

697

M.Strads

67047853, Maris.Strads@izm.gov.lv